阿仙奴煞科戰穩贏？留意曼城3比2波膽
2024年05月17日 22:01
東網電視
更多新聞短片
阿仙奴及曼城要鬥到最後一輪，才知鹿死誰手。(Getty Images)
阿仙奴必須喺周日(19日)晚英超最後一輪賽事主場擊敗愛華頓，再加上榜首曼城失分，先至可以後上奪冠。根據統計，兵工廠過去12季英超煞科戰都贏波，水準非常可靠。
阿仙奴過去12季英超煞科戰全勝之餘，當中有8場贏2球或以上，包括上季大勝狼隊5比0，以及前季炒愛華頓5比1，以呢個走勢，兵工廠3分應該可以穩袋，問題係曼城主場對韋斯咸，會唔會失分。
值得一提，2021/22年球季英超，曼城同利物浦都係鬥到最後一輪，曼城落後阿士東維拉2球，反勝3比2捧盃，同樣情況發生於2011/12年球季，曼城煞科戰踢到補時反勝昆士柏流浪3比2，憑較多淨得球，力壓同分曼聯，奪得冠軍，曼城周日(19日)晚贏3比2波膽值得留意。